section_heading: Pomorska karijera
paragraph_text: U francusku ratnu mornaricu primljen je 1679., pošto je šest godina djelovao kao gusar protiv Nizozemaca u La Mancheu i Sjevernom moru. U falačkom ratu 1689. probio je anglo-nizozemsku blokadu Bresta i opskrbio ga oružjem. Iste godine je zarobljen, ali je uspio čamcem pobjeći iz Engleske. Eskadrom<ref>Hrvatski jezični portal; pojam pretraživanja: eskadra, datum pretraživanja: 15.12.2015. od sedam gusarskih brodova probija se 1692. iz blokiranog Dunkerqua. U Sjevernom moru spalio je 80 ribarskih, zauzeo tri ratna i 20 trgovačkih brodova te je izvršio napad kod Newcastlea. S Dunkerquaškom eskadrom sproveo je 1694. iz Baltika u izgladnjelu Francusku konvoj od 120 brodova sa žitom i usput u borbama s nizozemskom eskadrom zarobio tri broda. Kao gusar razvio je vlastiti način abordaže.